O‘zbekistonda o‘tgan bir sutka ichida 64 kishida koronavirus tasdiqlandi, ketma-ket beshinchi kun o‘lim holati qayd etilmadi

O‘zbekistonda 2-yanvar kuni 64  kishida koronavirus qayd etilib, mamlakatda pandemiya boshidan beri koronavirusga chalingani rasman tasdiqlanganlar soni 199 182 nafarga yetdi. Bu haqda Sog‘liqni saqlash vazirligi matbuot xizmati xabar berdi.
Yangi kasallanish holatlarining
koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan.
Qayd etilishicha, shu kuni 107 kishi: Andijon viloyatida 8 nafar, Buxoro viloyatida 9 nafar, Jizzax viloyatida 3 nafar, Namangan viloyatida 2 nafar, Samarqand viloyatida 15 nafar, Sirdaryo viloyatida 11 nafar, Xorazm viloyatida 7 nafar, Toshkent viloyatida 28 nafar, Toshkent shahrida 24 nafar bemor tuzalib, kasallikdan sog‘ayganlar jami 196 444 nafarga yetdi va sog‘ayish ko‘rsatkichi 98 foizni tashkil etmoqda. Shu bilan birga, 29-dekabrdan buyon — ketma-ket beshinchi kun kasallikdan o‘lim holati qayd etilmadi.
Eslatib o‘tamiz, O‘zbekistonda kunlik kasallanish bo‘yicha 2021-yildagi eng past ko‘rsatkich 15-mart kuni qayd etilgandi — o‘shanda 65 kishida COVID-19 tasdiqlangan.
Shundan keyin kunlik aniqlangan holatlar soni 100 tadan pastga tushmagan. Aprel oyida kasallanish taxminan 200 tadan deyarli 450 taga ko‘paygan. May oyida maksimal ko‘rsatkich 452 (5-may), iyunda — 546 (25-iyun), iyulda — 924 (30-iyul), avgustda — 974 (5-avgust), sentabrda — 736 (1-sentabr, oy oxiriga kelib esa pasayish kuzatildi), oktabrda — 487 (6-oktabr), noyabrda — 294 (11-noyabr), dekabrda — 278 (10-dekabr) tani tashkil etdi.
 Toshkentda koronavirus qurbonlari bo‘lgan tibbiyot xodimlari xotirasiga xiyobon tashkil etiladi